CELEX: 32012R1245
Language: et
Date: 2012-12-20 00:00:00
Title: Nõukogu määrus (EL) nr 1245/2012, 20. detsember 2012 , millega muudetakse määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis

21.12.2012   
            
            
               ET
            
            
               Euroopa Liidu Teataja
            
            
               L 352/15
            
         NÕUKOGU MÄÄRUS (EL) nr 1245/2012,
   20. detsember 2012,
   millega muudetakse määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 215 lõiget 2,
   võttes arvesse nõukogu 12. aprilli 2011. aasta otsust 2011/235/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Iraanis (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
   ning arvestades järgmist:
   
               (1)
            
            
               Vastuseks inimõiguste olukorra halvenemisele Iraanis kehtestas nõukogu 12. aprillil 2011 määrusega (EL) nr 359/2011 (2) kooskõlas otsusega 2011/235/ÜVJP teatavad piiravad meetmed teatavate isikute, üksuste ja asutuste vastu.
            
         
               (2)
            
            
               Nõukogu võttis 20. detsembril 2012 vastu otsuse 2012/810/ÜVJP, (3) millega muudetakse otsust 2011/235/ÜVJP siserepressioonideks kasutada võidava varustusega seotud meetmete ulatuse osas.
            
         
               (3)
            
            
               Kõnealused meetmed kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.
            
         
               (4)
            
            
               Määrust (EL) nr 359/2011 tuleks seetõttu vastavalt muuta.
            
         
               (5)
            
            
               Käesolev määrus peaks jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 359/2011 artiklit 1a muudetakse järgmiselt:
   
               1)
            
            
               praegune lõik nummerdatakse ümber lõikeks 1;
            
         
               2)
            
            
               lisatakse järgmine lõige:
               „2.   Erandina lõikest 1 võivad II lisas loetletud liikmesriikide pädevad asutused lubada vastavalt tingimustele, mida nad asjakohaseks peavad, III lisas loetletud siserepressioonideks kasutada võidava varustuse müüki, tarnimist, üleandmist või eksportimist, tingimusel et see on mõeldud üksnes liidu ja selle liikmesriikide töötajate kaitseks Iraanis, või sellise varustusega seotud tehnilist abi või vahendusteenuseid või rahastamist või finantsabi, millele on osutatud lõike 1 punktides b ja c.”
            
         Artikkel 2
   Käeolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2012
      
         
            Nõukogu nimel
         
         
            eesistuja
         
         E. FLOURENTZOU
      
   
   
      (1)  ELT L 100, 14.4.2011, lk 51.
   
      (2)  ELT L 100, 14.4.2011, lk 1.
   
      (3)  Vt käesoleva Euroopa Liidu Teataja lk 49.